
-Iako samo zahtjeve za prijem i razgovor uputili na adrese mnogih ministarstava, niko do sada nije reagovao i ovo je prilika da se zahvalim vama gospopdine ministre što ste odvojili vrijeme za ovaj susre. Mi nismo zadovoljni  onim što su državne institucije uradile u slučaju Jurišić i nakon ovog razgovora očekujemo snažniji angažman Ministarstva  vanjskih poslova, naglasio je Anto Pranjić.

Slađan Ilić je govorio o nekorektnom odnosu Ministarstva za ljudska prava i izbjeglice i dodao:


-Zamislite samo, da su nam oni odgovorili da problem Ilije Jurišičća nije u njihovoj nadležnosti. O kojim ljudskim pravima oni vode računa ako ne rade ništa na pravima građanina BiH koji je uhapšen u Srbiji.


Sinan Alić, predsjednik Fondacije Istina Pravda Pomirenje je naglasio da je slučaj Jurišić na najbolji način pokazao da mi imamo neozbiljnu državu. 


-Kada se obratite nekom za savjet ili pomoć čak vam i ne odgovaraju . Mi  u Fondaciji imamo korektnij odnos institucija Evropske zajednice, jer na naša pisama reaguje i Komesar Oli Ren, ali  ministarstva u Sarajevu se po poravilu oglušavaju. Nije ništa  novo, niti neobično da Beograd ne drži Sarajevo  za ozbiljnog sagovornika, ali je tragično da BiH nema adekvatnog sistema za zaštitu svojih građana. Propusti koje su naporavile državne institucije BiH Beograd je iskoristio da bi pokazao svoju navodnu spremnost da procesuira ratne zčločine. A u suštini Tužilaštvo za ratne zločine Srbije je institucija zadužena da iz svih procesa, po svaku cijenu,  isključi odgovornist državnog aparata  svoje zemlje, od vojske i policije, za rat u Bosni i Hercegovini. Bilo bi korisno ukoliko bi se diplomatskim kanalima institucije Republike Srbije podsjetile na obavezu reagovanja na diplomatske note koje, vezano za predmet Ilija Jurišić iz Sarajeva idu prema Beogradu, a odgovora nema, naglasio je Sinan Alić.

Ministar Sven Alkalaj je obaćao maksimalni angažman u rješavanje problema Ilije Jurišića. To je sada prva zadaća tek imenovane otpravnice poslova Ambasade BiH u Beogradu, gospođe Amire Arifović-Harms.


-Mi ćemo učiniti sve što je u našoj moći, ali rješavanje ovog problema mora biti i u nadležnosti Vijeća ministara i drugih državnih institucija kao što kao što je Ministarstvo pravde i Ministarstvo za kljudska prava i izbjeglice., Tužilaštvo BiH. Bilo bi dobro da Fondacija i advokati Ilije Jurišića budu u stalnom kontaktu sa našom otpravicom u Beogradu zbog blagovremene razmjene informacija i koordiniranog djelovanja, naglasio je ministar Sven Alkalaj.

